open-index/open-wikipedia-markdown huggingface dataset:
Neitralitāte

**Neitralitāte** () ir termins, ar ko starptautiskājās tiesībās apzīmē nepiedalīšanos karā, bet miera laikā tas nozīmē atteikšanās un nepiedalīšanās militāri politiskos blokos, kā arī militāro arsenālu un budžeta izdevumu samazināšana.

## Neitralitāte vēsturē

* 1792. gads — Džordžs Vašingtons izsludina Amerikas Savienoto Valstu neitralitātes deklarāciju Eiropas karā pret revolucionāro Franciju.
* 1815. gads — Vīnes kongresā Krievijas Impērija un citas Eiropas lielvalstis vienojās atzīt un garantēt Šveices "mūžīgo neitralitāti" un tās teritorijas neaizskaramību. Šis lēmums tika nostiprināts starptautiskajās tiesībās, tajā pašā gadā Parīzē parakstot attiecīgu aktu.
* 1868. gads — pēc Vācijas Savienības sabrukuma Lihtenšteina izformēja savu armiju 80 vīru sastāvā un pasludina pastāvīgu neitralitāti, kas turpinās līdz pat šai dienai.
* 1902. gads — Itālijas Karaliste noslēdza vienošanos ar Franciju, apņemoties ievērot neitralitāti gadījumā, ja Vācijas Impērija uzbruktu Francijai.
* 1918. gads — Islandes valdība pasludina valsts neitralitāti.
* 1937. gads — tiek pieņemta Īrijas Konstitūcija, kurā ir iekļauts noteikums, ka "karš netiek izsludināts un valsts nedrīkst iesaistīties karā bez Pārstāvju palātas piekrišanas". Saskaņā ar valsts konstitūciju tikai "iebrukuma gadījumā tās teritorijā valdība var veikt pasākumus, ko tā uzskata par nepieciešamiem tās aizsardzībai".
* 1938. gads — Latvija pasludināja neitralitāti, bet vēlāk, 1939. gadā, bija spiesta ielaist Padomju Savienības karaspēku, 1940. gadā saskaņā ar Molotova—Ribentropa paktu tika okupēta.
* 1955. gads — tika pieņemts Federālais likums par Austrijas pastāvīgo neitralitāti (1955. gada 26. oktobris).
* 1961. gadā Belgradas konferencē tiek izveidota Nepievienošanās kustība.
* 1977. gads — 7. septembrī tiek noslēgts "Līgums par pastāvīgu neitralitāti un Panamas kanāla darbību". Panama ir arī Nepievienošanās kustības dalībniece.
* 1981. gads — 14. maijā Maltas Republikas valdība apstiprina Deklarāciju par Maltas neitralitāti, kurā noteikts, ka Malta ir neitrāla valsts un atsakās piedalīties jebkādos militāros blokos.
* 1995. gads — Turkmenistāna pasludina pastāvīgu neitralitāti.

## Skatīt arī

* Finlandizācija

## Ārējās saites
Internetbanka

**Internetbanka** ir piekļuve banku kontiem un darījumiem, kas tiek nodrošināta jebkurā laikā un no jebkuras ierīces ar interneta pieslēgumu.

## Internetbankas drošība
Svarīga internetbankas drošības iezīme ir darījumu apstiprināšana, izmantojot vienreizējas paroles (lai datu plūsmas pārtveršana neļautu kiberuzbrucējam piekļūt finansēm). Lai gan joprojām pastāv teorētiska servera viltošanas iespēja, šāda krāpšana ir diezgan problemātiska (īpaši, ja tiek izmantots SSL savienojums ar trešās personas parakstītu sertifikātu).

## Ārējās saites
Anglijas futbola Premjerlīgā 100 vai vairāk vārtus guvušo spēlētāju uzskaitījums

[thumb|upright|[Alans Šīrers bija pirmais spēlētājs, kurš guva 200 vārtus Premjerlīgā, un ir vienīgais spēlētājs, kurš guvis 100 vārtus divos klubos.]]Kopš Premjerlīgas izveidošanas, 1992.—1993. gada sezonas, kopumā 34 spēlētāji šajās sacensībās ir guvuši 100 vai vairāk vārtus; šie spēlētāji kopā tiek saukti par *Premier League 100 Club.* 1995.—1996. gada sezonā Alans Šīrers kļuva par pirmo spēlētāju, kurš guvis 100 Premjerlīgas vārtus, un viņam pieder rekords par vismazāk aizvadītajām spēlēm, lai sasniegtu šo skaitli, to paveicot 124 spēlēs. Turklāt, viņam pieder rekords par lielāko gūto vārtu skaitu Premjerlīgā — 260. Harijs Keins ir otrais spēlētājs, kurš visātrāk guvis 100 vārtus, paveicot to 141 spēlē. 23 gadu un 133 dienu vecumā, Maikls Ouens bija jaunākais spēlētājs, kurš sasniedzis 100 vārtu robežu.

Trinidādas un Tobago futbolists Dvaits Jorks bija pirmais spēlētājs, kurš nav anglis, kurš guva 100 vārtus Premjerlīgā, paveicot to 2000. gada 25. novembrī. Didjē Drogbā bija pirmais Āfrikas spēlētājs, kurš sasniedza simts vārtu robežu 2012. gada 10. martā, un Serhio Agvero bija pirmais Dienvidamerikas futbolists, kurš 2016. gada 19. aprīlī sasniedza simts vārtu atzīmi. 2023. gada 8. aprīlī Sons Hinmins kļuva par pagaidām pēdējo spēlētāju, kurš guvis 100 vārtus, kā arī par pirmo Āzijas spēlētāju.

Seši no 34 spēlētājiem to izdarīja, negūstot vārtus no soda sitiena atzīmes — Sadio Manē, Pīters Kraučs, Emils Heskijs, Less Ferdinands, Endijs Kouls, un Raiens Gigss. Emanuels Adebajors Anglijas futbolu pameta 2016. gadā, ar 97 vārtu guvumiem.

No joprojām aktīvajiem Premjerlīgas spēlētājiem, Kalums Vilsons ir vistuvāk, lai pievienotos *100 Club*; Ņūkāslas "United" uzbrucējs līdz šim ir guvis 86 vārtus, no kuriem 41 Bournemouth sastāvā. Markuss Rešfords daudz neatpaliek, ar 82 vārtiem, visi Mančestras "United" labā.

## Spēlētāji
**Apzīmējumi**

* **Treknrakstā** attēloti spēlētāji, kuri spēlē Premjerlīgā
* *Slīprakstā* attēloti spēlētāji, kuri spēlē futbolu profesionālā līmenī citās līgās

## Galerija

Attēls:Harry_Kane_2023.jpg|Harijs Keins ir guvis visvairāk vārtus vienas Premjerlīgas komandas labā
Attēls:CSKA-MC_(12).jpg|Serhio Agvero ir visvairāk vārtu guvušais ārzemju spēlētājs
Attēls:Frank_Lampard'13-14.JPG|Frenks Lampards ir visvairāk vārtu guvušais Premjerlīgas pussargs
Attēls:Owen4_cropped.jpg|Maikls Ouens ir jaunākais spēlētājs, kurš sasniedzis 100 vārtu atzīmi, 23 gadu un 133 dienu vecumā
Attēls:Dwight_Yorke_2007_cropped.jpg|Dvaits Jorks ir pirmais spēlētājs, kurš nav anglis, kurš guvis 100 vārtus
Attēls:Didier_Drogba.JPG|Didjē Drogba ir pirmais Āfrikas spēlētājs, kurš sasniedzis 100 vārtu robežu
Attēls:Son_Heung-min_2016.jpg|Sons Hinmins ir pirmais Āzijas spēlētājs, kurš guvis 100 vārtus


## Skatīt arī
* Vārtsargu uzskaitījums ar 100 vai vairāk "sausajām spēlēm" Anglijas futbola Premjerlīgā
* Anglijas futbola Premjerlīgā 500 vai vairāk spēļu aizvadījušo spēlētāju uzskaitījums

## Piezīmes

## Atsauces
Parateksts

**Parateksts** literatūrzinātnē ir elementi, kas ieskauj publicēto pamattekstu (piemēram, stāstu, dokumentālu aprakstu, dzejoļus utt.), ko nodrošina autori, redaktori, iespiedēji un izdevēji. Šie pievienotie elementi var mainīt to, kā teksts tiek uztverts. Parateksts visbiežāk tiek saistīts ar grāmatām, jo tām ir vāks (un vāka noformējums), nosaukums, bieži vien arī zemsvītras piezīmes, epilogs vai kāds cits plaši pazīstams elements, kas ietekmē lasītāju izpratni par tekstu. Parateksta definīcijā ietilpst arī citi redakcionāli lēmumi, piemēram, teksta formatējums vai tipogrāfija. Tā kā tie ir cieši saistīti ar pamattekstu, var šķist, ka galīgais lēmums par paratekstiem tiek piešķirts autoriem, taču bieži vien tas tā nav.

Literatūras teorētiķis Žerārs Ženets paratekstu definē kā tos elementus publicētā darbā, kas pievienoti tekstam, piemēram, autora vārds, nosaukums, priekšvārds, ievads vai ilustrācijas. Citējot Filipu Ležonu, Ženets apraksta paratekstu kā " teksta nomali, kas patiesībā kontrolē visu teksta lasīšanu". Šī nomale ietver peritekstu, kas sastāv no tādiem elementiem kā virsraksti, nodaļu virsraksti, priekšvārdi un piezīmes, kas atrodas "iekšā" tekstā. Parateksts ietver arī epitekstu, kas sastāv no tādiem elementiem kā intervijas, kritiķu recenzijas un uzrunas, privātas vēstules — atrodas “ārpus” attiecīgā teksta. Periteksti un epiteksti kopā veido paratekstu.

## Atsauces

## Ārējās saites
Kārlis Tenisons (čekists)

**Kārlis Tenisons** (dzimis ; miris ) bija latviešu izcelsmes čekists.

## Dzīvesgājums
Piedzimis 1897. gadā Mujānu pagasta pusgraudnieka ģimenē. No 1906. līdz 1911. gadam mācījās lauku skolā, 1911. gadā kā eksterns pabeidzis Valmieras pilsētas skolas 3 klases. No 1911. līdz 1915. gadam strādāja par galdnieka mācekli Rīgā, 1915.—1916. gadā bija dieninieks un bezdarbnieks Valmierā. 1916. gadā no aprīļa līdz decembrim ārstēts Valmieras slimnīcā. KSDS(b)P biedrs kopš 1917. gada jūnija.

1916. gada decembrī iesaukts Krievijas Impērijas armijā, līdz 1917. gada martam bija ierindnieks 6. rezerves pulkā, saslimis ar tīfu, ārstēts hospitālī. No 1917. gada aprīļa līdz 1918. gada aprīlim bija ložmetējnieks 4. Vidzemes latviešu strēlnieku pulkā. Pēc kontūzijas 1918. gadā no aprīļa līdz decembrim dzīvoja pie radiem Valmierā. Latvijas SPR laikā no 1918. gada decembra līdz 1919. gada maijam — Valmieras pilsētas milicijas milicis, vecākais milicis.

15. armijas Reģistrācijas nodaļas (tā nodarbojās ar izlūkošanu) darbinieks Veļikije Lukos no 1919. gada maija līdz 1920. gada maijam, veica nelegālo darbu Latvijas Republikā. Pēc tam strādāja Viskrievijas Ārkārtas komisijā (VĀK) un tās pēctecīgajās iestādēs šādos amatos:

* 15. armijas Īpašās nodaļas (ĪN) pilnvarotais (V—XI 1920),
* 16. armijas ĪN darbinieks (XI 1920 — I 1921),
* 17. strēlnieku divīzijas ĪN darbinieks (I—VI 1921),
* VĀK 6. Sebežas robežsardzes nodaļas aģentūras priekšnieks (VII 1921 — I 1923),
* Valsts politiskās pārvaldes (VPP) Vitebskas guberņas nodaļas apakšnodaļas pr-ks (I 1923 — XI 1924),
* VPP Smoļenskas guberņas nodaļas Gžatskas apriņķa pilnvarotais (XI 1924 — II 1926),
* VPP Smoļenskas guberņas nodaļas Vjazmas apriņķa pilnvarotais, 29. st. divīzijas ĪN pr-ka palīgs (1926 — III 1928),
* 29. st. divīzijas ĪN pr-ks (IV 1926 — III 1928),
* 4. st. korpusa un 27. st. div. ĪN pr-ks (III 1928 — VI 1931),
* VPP Moziras operatīvā sektora un 3. st. div. ĪN pr-ks (VI 1931 — VIII 1933),
* VPP (Iekšlietu Tautas komisariāta, IeTK, no 1934. gada jūlija) Gomeļas operatīvā sektora pr-ks (VIII 1933 — IX 1934),
* Baltkrievijas PSR IeTK Strādnieku un zemnieku milicijas (SZM) pārvaldes pr-ks (IX 1934 — II 1935),
* BPSR iekšlietu Tautas komisāra palīgs milicijas jomā (I—II 1935),
* Austrumsibīrijas novada IeTK pārvaldes pr-ka palīgs un Austrumsibīrijas novada IeTK pārvaldes SZM pārvaldes pr-ks (II—XII 1935),
* Karēlijas APSR IeTK pārvaldes pr-ks (XII 1935 — II 1937),
* Karēlijas APSR iekšlietu Tautas komisārs (II 1937 — I 1938),
* PSRS IeTK Labošanas darbu nometņu galvenās pārvaldes Mežu nodaļas pr-ks (III—IV 1938).

1938. gada 28. aprīlī arestēts. Nomiris izmeklēšanas laikā 1938. gada 10. septembrī Butirku cietuma slimnīcā.

## Atsauces
Falling (filma)

***Falling*** ir 2020. gada Kanādas un Apvienotās Karalistes drāmas filma, kuras režisors, scenārija autors un viens no galvenās lomas atveidotājiem ir Vigo Mortensens, kuram šī ir debija kā režisoram. Filmā citas lomas atveido Lānss Henriksens, Terijs Čens, Sverirs Gudnasons, Hanna Grosa un Lora Linnija.

Filma stāsta par Džonu Pītersonu (Mortensens), kura tēvs Viliss (Henriksens) sāk izrādīt demences simptomus. Tas liek Vilisam pārvākties pie Džona, viņa partnera Ērika (Čens) un viņu adoptētās meitas Kalifornijā.

Filmas *Falling* pirmizrāde notika  Sandensas kinofestivālā. Filma saņēma pārsvarā pozitīvas kritiķu atsauksmes.

## Atsauces

## Ārējās saites
Lānss Henriksens

**Lānss Henriksens** (; dzimis ) ir amerikāņu aktieris, pazīstams ar lomām zinātniskās fantastikas, spraiga sižeta un šausmu filmās.

Atveidojis lomu filmu cikla "Svešais" filmās "Svešie" (1986) un "Svešais 3" (1992). Atveidojis lomas arī televīzijas seriālos *[[Millennium (seriāls)|Millennium]]* (1996–1999) un "X-faili. Slepenās lietas" (1999). Piedalījies tādās filmās kā "Karstākais dienas laiks" (1975), "Trešās pakāpes tuvie kontakti" (1977), *[[Piranha II: The Spawning]]* (1982), *[[The Right Stuff]]* (1983), "Terminators" (1984), *[[Near Dark]]* (1987), *[[Pumpkinhead]]* (1988), "Cietais mērķis" (1993), "Nakts krāsa" (*Color of Night*, 1994), *[[Powder]]* (1995), "Ātrs un miris" (1995), "Mironis" (1995), "Tarzāns" (1999), "Kliedziens 3" (2000), "Svešais pret Plēsoņu" (2004), *[[Appaloosa]]* (2008), *[[Mom and Dad]]* (2017) un *[[Falling (filma)|Falling]]* (2020).

## Ārējās saites
Ričards Fērnsvorts

**Ričards Viljams Fērnsvorts** (; dzimis , miris ) bija amerikāņu aktieris un kaskadieris.

Fērnsvortu nominēja Amerikas Kinoakadēmijas balvai kategorijā "Labākais aktieris otrā plāna lomā" par lomu Alana Džeja Pakulas filmā *[[Comes a Horseman]]* (1978) un kategorijā "Labākais aktieris galvenajā lomā" par lomu Deivida Linča filmā "Streita stāsts" (1999), 80 gadu vecumā kļūstot par tolaik vecāko nominantu vēsturē. Par lomu filmā *[[The Grey Fox]]* (1982) Fērnsvortu nominēja Zelta globusa balvai kategorijā "Labākais aktieris drāmas filmā".

Savu karjeru sācis jau 1930. gados. Atveidojis nelielas lomas tādās populārās filmās kā "Vējiem līdzi" (1939), "Sarkanā upe" (1948), *[[The Wild One]]* (1953) un "Desmit baušļi" (1956). Pazīstams arī ar lomām filmās "Dabiskais" (1984), "Kalnu kristāls" (*Rhinestone*, 1984), "Ceļojums naktī" (*Into the Night*, 1985), *[[Anne of Green Gables]]* (1985), "Mizerija" (1990) un *[[The Getaway (1994. gada filma)|The Getaway]]* (1994).

, ciešot no lielām sāpēm un daļējas paralīzes vēža dēļ, Fērnsvorts mira no paša radītas šautas brūces.

## Atsauces

## Ārējās saites
Šerifs

**Šerifs** () ir valsts vai pašvaldības nozīmēta vai vēlēta amatpersona valstīs, kas vēsturiski saistītas ar Angliju. Cēlies no  vai *shire reeve* — ‘šīras (grāfistes) pārvaldnieks’.

Šerifa amats radies 11. gadsimta Anglijā un sākotnēji tas bijis monarha pilnvarotais pārstāvis grāfistē (šīrā) un bija atbildīgs par kārtības nodrošināšanu, karaspēka draudzes mobilizēšanu, kā arī bija iesaistīts nodokļu ievākšanā. Vēlākos laikos šerifa institūcija izplatījās citās britu kroņa pārvaldītajās zemēs — Skotijā, Velsā un Īrijā, bet vēlāk arī kolonijās.

Mūsdienās šerifa institūts zaudējis lielāko daļu savu sākotnējo pienākumu un dažādās valstīs un zemēs ir atšķirīgs:
* Anglijā, Ziemeļīrijā un Velsā šerifa (augstā šerifa) amats ir ceremoniāls — šerifs ir monarha juridiskais (tiesu) pārstāvis ceremoniālajā grāfistē;
* Skotijā šerifi pilda tiesneša pienākumus;
* Īrijā dažās grāfistēs, kā arī Dublinas un Korkas pilsētās šerifi ir tiesu amatpersonas līdzvērtīgas tiesu izpildītājiem;
* Amerikas Savienotajās Valstīs šerifs ir zvērināts likumsargs, kura pienākumi dažādos štatos un apgabalos ir atšķirīgi. Šerifs parasti ir ievēlēta apgabala amatpersona, kuras pienākumos parasti ietilpst neinkorporēto teritoriju kontrole, apgabala cietumu uzturēšana, apgabala tiesu drošības nodrošināšana un (dažos štatos) orderu un tiesas dokumentu izsniegšana. Papildus šiem policijas un labošanas pakalpojumiem šerifs bieži ir atbildīgs par civiltiesību izpildi savā jurisdikcijā;
* Kanādā šerifi pastāv dažādos veidos, pienākumi un pilnvaras atkarībā no provinces atšķiras. Kopumā provinces šerifa dienesti organizē un pārvadā tiesas ieslodzītos un izsniedz tiesas rīkojumus. Dažās provincēs šerifi nodrošina tiesu sistēmas drošību, aizsargā valsts amatpersonas un atbalsta vietējo policijas dienestu veikto izmeklēšanu. Albertā šerifi papildus pilda dažādus tiesībaizsardzības pienākumus, piemēram, satiksmes organizēšanu un reaģēšanu uz 9-1-1 izsaukumiem lauku apvidos;
* Austrālijā un Dienvidāfrikā šerifi ir tiesu izpildītājiem pielīdzinātas juridiskas amatpersonas. Šajās valstīs netiek uzturēta saikne starp apgabaliem un šerifiem;
* Indijā šerifs ir galvenokārt ceremoniāla amatpersona dažās lielākajās pilsētās.

## Atsauces

## Ārējās saites
Popervāles muiža

**Popervāles muižas** () kungu māja jeb **Popervāles pils** bija 1808. gadā celta muižas kungu māja Popervāles ciemā, Lubes pagastā. 1990. gadā ēka privatizēta, kopš 2010. gada bez saimnieka, ēkas jumts ir iegāzies, bojātas sienas un pārsegums.

## Vēsture
Popervāles muižas pirmsākumi sākās ar pēdējo Kurzemes bīskapu Magnusu (1540—1583), kas to piešķīris savam rakstvedim P. Geckem. Kopš 16. gadsimta šīs Ārlavas draudzes novada muižas īpašnieki bieži mainījās: Embūtes pilskungs Fr. Krīdeners, Jaunpils pilskungs Matīss fon der Reke, vēlāk Trota-Traidens (1646), Nolde (1663), Tīdevics (1668), Brigens (1702), Sakeni (1777), Mēršeiti-Hillesemi (1777—1792), Korfi (1792—1803), Ārlavas Firkss (1803—1805).

1808. gadā muižnieks J. H. Bahs pabeidza celt tagadējo muižas kungu māju, viņa mantinieki saimniekoja līdz 1896. gadam, kad muižu nopirka Šillings. 1920. gada zemes reformas laikā muižas zemi sadalīja, bet pilī iekārtojās Valdemārpils virsmežniecība un Ārlavas mežniecība, Otrā pasaules kara beigās 1945. gadā ēkā bija Vācijas armijas lazarete. Pēc kara beigām ēka piederēja Lubes ciema padomei, tad kolhozam "Cīņa".

### Privatizācija
Valsts neatkarības atgūšanas laikā kolhozs "Cīņa" kungu māju 1990. gadā pārdeva kooperatīvam "Gotika", tas to 1991. gadā pārdeva SIA "Dimassko". Pils zaudēja dakstiņu jumtu, greznās krāsnis u.c. vērtības. 2010. gadā SIA "Dimassko" likvidēja un ēka ir bez saimnieka.

## Raksturojums
Pašreizējā muižas ēka celta 1808. gadā kā divstāvu garenbūve ar pagraba stāvu, gala un centrālajiem rizalītiem ēkas augstumā. Dārza pusē, ēkas vidējā daļā, piebūvēta vaļēja veranda. Sienas celtas no ķieģeļiem, apmestas, līmeniski koka pārsegumi. Ēkas četrslīpņu jumts kādreiz bijis iesegts ar kārniņiem.


Popervāles muiža pēc 1920.jpg|Popervāles muižas kungu māja (pēc 1920)
Popervāles muiža.jpg|Popervāles muižas drupas
Popervāles muiža - manor - panoramio.jpg|Drupas (2016)


## Atsauces

## Ārējās saites
Karalis dzeltenā

**"Karalis dzeltenā"** ir amerikāņu rakstnieka Roberta V. Čembersa īsu stāstu krājums, kuru pirmo reizi izdeva F. Tenisons Nīls 1895. gadā.

Grāmatā ir deviņi īsi stāsti un dzejoļu virknējums. Kamēr pirmie stāsti pieder pie pārdabisku šausmu un dīvainās fantastikas žanriem, "Karalis dzeltenā" pakāpeniski pāriet uz vieglprātīgāku toni, beidzot ar romantiskiem stāstiem bez šausmu vai pārdabiskiem elementiem. Šie šausmu stāsti tiek augstu novērtēti, un daži kritiķi tos raksturojuši kā klasiku pārdabiskajā jomā. Lins Kārters grāmatu nodēvēja par "absolūtu šedevru, iespējams, vislieliskāko dīvaino fantāziju grāmatu, kas šajā valstī sarakstīta starp Po nāvi un Lavkrafta uzplaukumu", un tā ir ietekmējusi pašu Lavkraftu.

Grāmata ir nosaukta tāpat kā luga, kas atkārtojas kā motīvs pirmajos četros stāstos. Aizliegta luga, kas izraisa neprātu tās lasītājos.

## Luga "Karalis dzeltenā"
Izdomātajā lugā "Karalis dzeltenā" ir vismaz divi cēlieni un vismaz trīs varoņi: Kassilda, Kamilla un "Svešinieks", kas var būt vai nebūt galvenais varonis.

Čembersa stāstu krājumā ir fragmenti no dažām lugas daļām, iepazīstinot ar grāmatu kopumā vai atsevišķiem stāstiem.

## Mantojums

### Ietekme uz Ktulhu mītiem
1927. gada sākumā Hovards Filipss Lavkrafts izlasīja grāmatu "Karalis dzeltenā" un iekļāva nelielas atsauces uz dažādām grāmatas lietām un vietām, kā Hali ezers un Dzeltenā zīme grāmatā "Čukstētājs tumsā" (1931), vienā no viņa galvenajiem Ktulhu mītu stāstiem. Lavkrafts aizguva Čembersa metodi, kas tikai neskaidri atsaucās uz pārdabiskiem notikumiem, struktūrām un vietām, tādējādi ļaujot lasītājiem pašiem iedomāties šīs šausmas.

### Īsts detektīvs
2014. gada amerikāņu krimināldrāmas seriāla "Īsts detektīvs" pirmajā sezonā ir atsauce uz figūru, ko sauc par "dzelteno karali". Norādes uz "Karali dzeltenā" var vērot seriāla tumšajā filozofijā, atkārtotajā "Karkosas" un "Karalis dzeltenā" lietojumā kā vadmotīvā cauri visam seriālam, kā arī dzeltenās krāsas simboliskajai izmantošanai, kas it kā apzīmē ārprātu.

## Atsauces
Horda un izliece ceļa būvē

thumb|Hordas un izlieces ģeometriskā konstrukcija
**Hordas** ceļa būvē un uzturēšanā izmanto ceļa plāna līkņu mērījumiem. Hordas (a) centrā mēra izlieces lielumu (F), pēc kura nosaka ceļa rādiusu (R). Pirms izlieču mērījumiem pēc hordām, ceļa posmu sadala vienāda garuma posmos (\tfrac{a}{2}=l) atkarībā no ceļa infrastruktūras (gājēju celiņš, dzelzceļš, autoceļš utt.). Parasti garums l ir 5, 10 vai 20 m, tad hordu a garums attiecīgi ir 10, 20 un 40 m. Katrā uz ceļa atzīmētajā punktā veic izlieču mērījumus un salīdzina ar blakusizlieču lielumu starpību, lai spriestu par līknes kvalitāti.

Hordas lielumu izvēlas atkarībā no ceļa sadales vienāda garuma posmos l, tad hordas lielums ir dubultots viena šāda posma garums a=l2. Tādējādi izlieces mēra tikai hordas centrā pie iepriekš uzrakstītajām vienāda garuma ceļa atzīmēm. Īsākām līknēm un it sevišķi, ja tām ir neliels rādiuss, mērīšanai izmanto īsākas hordas un attiecīgi arī īsākus ceļa sadales posmus. Atkarībā no vilcienu kustības ātruma blakusizlieču lielumiem ir noteiktas pielaides. Sliežu ceļiem hordas atliek un izlieces mēra uz ārējā sliedes pavediena 13 mm zem sliedes galviņas virsmas līmeņa. Parasti par hordu izmanto nostieptu auklu, izlieci mēra ar ruleti vai metāla lineālu.

Līknēs sliežu ceļos nav paredzēta blakusizlieču starpība:

* 20 m hordām vairāk par 100 mm;
* 10 m  hordām vairāk par 25 mm.

Izlieci aprēķina F_{mm}=\frac{1000 a_{m}^2}{8 R_m}, kur apakšējie indeksi m un mm attiecīgi ir iekļaujamās vai iegūstamās mērvienības attiecīgi metros un milimetros.

Hordu aprēķina:

a_m=\sqrt{\frac{8\cdot R_m\cdot F_{mm}}{1000}};

a=2(\sin\frac{\alpha}{2} \cdot R).

## Līkņu labošanas metodes
Pazīstamas ir dažādas līkņu labošanas metodes, kuras balstās uz izlieču mērījumiem. Tās izmanto projekta izlieču atkarību no natūrizliecēm un nobīdēm F_n=f_n+e_n-\frac{e_{n+1}-e_{n-1}}{2}, kur Fn — projekta izliece punktā n; fn — natūrizliece punktā n; en — nobīde punktā n; en+1, en-1 — nobīde blakuspunktos.

Pie evolventu atšķirības metodes katrā punktā nobīdi apskata kā atšķirību starp projekta un natūro evolvenci. Bīdīšanu aprēķina pēc formulas e_n=2\sum_{j=0}^{j=n-1}\sum_{i=0}^{i=j}(f-F)_i.

## Atsauces
Merts Rosentāls

**Merts Rosentāls** (; dzimis  Tartu) ir igauņu basketbolists, spēlē uzbrūkošā aizsarga pozīcijā, Igaunijas basketbola izlases dalībnieks. 2026. gadā pārstāv Igaunijas klubu Tallinas "Kalev/Cramo", kas spēlē Igaunijas Basketbola līgā un Latvijas—Igaunijas līgā, bet lielāko daļu savas karjeras spēlējis *[[Tartu Ülikool Maks & Moorits]]*.

M. Rosentāls ir Tartu jaunatnes basketbola sistēmas audzēknis. Karjeru pieaugušo basketbolā sācis dzimtajā Tartu, bet divas sezonas pārstāvējis arī Pērnavas "Sadam". 2024. gada vasarā pārcēlās uz Polijas klubu Ostrovas Velkopolskas "Stal", taču sezonu ietekmēja trauma, kas ļāva aizvadīt vien 5 spēles Polijas līgā. Pēc neveiksmīgas sezonas Polijā 2025. gada vasarā M. Rosentāls pievienojās vadošajam Igaunijas klubam Tallinas "Kalev/Cramo".

Pārstāvējis visu vecumu Igaunijas jaunatnes izlases. 2021. gadā debitējis Igaunijas basketbola izlasē.

## Atsauces

## Ārējās saites
Bimetāls

[thumb|300x300px|Bimetāliska plāksnīte, kas izgatavota no metāliem ar dažādu [Termiskā izplešanās|termiskās izplešanās koeficientu, tādēļ slāņi temperatūras ietekmē dažādi izplešas]]
**Bimetāls** ir divi dažādi savienoti metāli. Tas nav sakausējums no diviem metāliem, bimetāli sastāv no dažādu metālu slāņiem. Bimetāla plāksnītes izliekšanos temperatūras ietekmē var izmantot, lai mērītu temperatūru (bimetāliskais termometrs), kā arī termoreleju un automātisko drošinātāju izgatavošanai (pārāk liela strāva sakarsē bimetāla plāksnīti, tā izliecas un atslēdz kontaktu). Bimetāli sastopami arī, piemēram, skārda bundžās, kas sastāv no tērauda, kurš pārklāts ar alvu, lai bundža nerūsētu. No bimetāla mēdz izgatavot monētas, piemēram, viena un divu eiro monētas.
Nieze

**Nieze** (*Pruritus*) ir nepatīkama, subjektīva sajūta ādā vai gļotādā, kura rada tieksmi kasīties. Nieze var būt dedzinoša, dzeļoša vai kņudinoša. Atkarībā no niezes cēloņa āda var izskatīties sarkana, raupja, plankumaina, ar dažāda veida izsitumiem, bet var arī būt bez vizuālām izmaiņām. Atkārtota, bieža nieze var rezultēties ar sakasījumiem, kuros var pievienoties sekundāra bakteriāla infekcija, veidoties kreveles un strutas.

Biežākais niezes cēlonis ir sausa āda. Niezi veicina uztraukums, kairinošas garšvielas, apkārtējās vides faktori, kā arī alkoholisku dzērienu lietošana. Vispārējā nieze vienmēr liecina par visa organisma saslimšanu. Sevišķi izteiktu vispārējo niezi rada cukura diabēts un asinsrades orgānu slimības. Viens no vispārējās niezes paveidiem ir t.s. vecuma nieze, ko izraisa vielmaiņas traucējumi ādā, kā arī skābekļa trūkums. Ādas niezi, kas ilgst vairāk nekā sešas nedēļas, sauc par hronisko niezi. Tā var ietekmēt dzīves kvalitāti. Var rasties problēmas ar aizmigšanu, nieze var ietekmēt miega kvalitāti, izraisīt trauksmi vai depresiju. Ārstēšanā galvenais ir novērst niezes cēloņus un ārstēt organisma iekšējos traucējumus. Vietēji niezi mazina dažādas ziedes, šķīdumi, krēmi vai geli, niezi arī mazina vēsums – vēss gaiss, noskalošanās ar aukstu ūdeni. Svīšana niezi pastiprina, tāpēc jāizvēlas viegls apģērbs, naktī jāsedzas ar plānu segu.

## Atsauces

## Ārējās saites
Tenzors

thumb|300x300px|Tenzori saglabā linearitāti — transformāciju veikt abiem vektoriem un summēt ir tas pats, kas veikt transformāciju to summai (animācijā transformācija f(x;y)=f(2x;y))
**Tenzors** ir algebrisks objekts, kas vektortelpā saista, piemēram, skalārus, vektorus, citus tenzorus ar citiem skalāriem, vektoriem, tenzoriem, saglabājot linearitāti (vektoru saskaitīšanu un reizināšanu ar skaitli). Varētu teikt, ka tenzors ir tas, kas transformējas kā tenzors. Tenzori ir, piemēram, skaitļi, kurus reizina ar matricu vai skalārā reizināšanas operācija, kas mazina rangu no *n* uz *n-2* , piemēram, divu vektoru skalārais reizinājums ir skaitlis — rangs pāriet no *n = 2* uz skalāru *n= 2-2 = 0.*
thumb|300x300px|Tenzori saglabā linearitāti — transformēt vektoru un reizināt ar skaitli ir tas pats, kas reizināto vektoru transformēt (animācijā transformācija f(x;y)=f(2x;y))
Tenzorus var attēlot kā daudzdimensiju datu masīvus. Gluži kā vektoru *n-*dimensiju telpā var attēlot kā viendimensionālu sarakstu ar *n* komponentēm kādā bāzē, jebkuru tenzoru var attēlot kā daudzdimensionālu sarakstu ar *n*m*k*...* komponentēm, kur reizinātāju skaits norāda dimensiju. Piemēram, otrā ranga tenzors ir matrica. Parasti tenzori ir kvadrātiski/kubiski/hiperkubiski u.t.t., piemēram, *n*n* matrica, jo šādi matricai ir definēta apgrieztā matrica un ir vērts runāt par determinantu, īpašvērtībām un īpašvektoriem, raksturīgo polinomu kā arī šādu matricu var interpretēt kā lineāru vienādojumu sistēmu. 

## Atsauces
Danilo Rītmillers

**Danilo Rītmillers** (; dzimis  Blankenburgā) ir vācu biatlonists.

## Karjera
Ar biatlonu sāka nodarboties 2011. gadā. Piedalījās 2016. gada ziemas jaunatnes olimpiskajās spēlēs Lillehammerē. Izcīnīja sudraba medaļu jauktajā stafetē. Arī pārējās disciplīnās ieņēma vietas labāko desmitniekā — sprintā bija 7. vietā, iedzīšanā finišēja sestais, bet 1+1 jauktajā stafetē ieguva 5. vietu. 2017. gada Pasaules čempionātā jauniešiem un junioriem ieguva trīs bronzas medaļas: individuālajā distancē un iedzīšanā jauniešu konkurencē un stafetē junioriem. 2017.—2018. gada sezonā sāka startēt IBU kausā junioriem. 2019. gada Pasaules čempionātā junioriem izcīnīja bronzas medaļu individuālajā distancē un sudrabu stafetē. Tā paša gada februārī pirmo reizi piedalījās Eiropas čempionātā, kas risinājās Raubičos, bet sezonu turpināja IBU kausa sacensībās pieaugušajiem. 2019. gada martā Martelā pirmo reizi kāpa uz goda pjedestālā IBU kausā, izcīnot trešo vietu sprintā. 2020. gada Pasaules čempionātā junioriem Lencerheidē ieguva zeltu iedzīšanā un sudrabu stafetē. 2021. gadā viņš atkal piedalījās pasaules čempionātā junioriem, labākais individuālais rezultāts bija 9. vieta iedzīšanā.

 Ridnaunā masu startā ar 60 dalībniekiem izcīnīja pirmo uzvaru IBU kausa sacensībās. Tā paša gada 18. janvārī debitēja Pasaules kausa sacensībās Antholcā, ieņemot 7. vietu 15 km (īsajā) individuālajā distancē. Šis rezultāts ļāva pirmo reizi kvalificēties masu startam, kurā finišēja 24. vietā.

 Ansī Rītmillers sasniedza savu pirmo individuālo goda pjedestālu Pasaules kausā, finišējot otrajā vietā distancē ar kopēju startu. Pasaules čempionātā pirmo reizi piedalījās 2025. gadā Lencerheidē un stafetē izcīnīja bronzas medaļu.

## Karjeras rezultāti
### Pasaules čempionāts

### Pasaules kausa kopvērtējums

## Atsauces

## Ārējās saites
Berlīnes Brīvā Universitāte

**Berlīnes Brīvā universitāte** () ir publiska universitāte Berlīnē, Vācijā, kas dibināta Rietumberlīnē pēc pilsētas sadalīšanas 1948. gadā, jo Berlīnes Humboltu universitāte tolaik atradās PSRS okupācijas zonā.

Berlīnes Brīvā universitāte ir viena no deviņām valdības atzītām elitārajām universitātēm Vācijā. Starptautiskajā līmenī šo universitāti atzīst galvenokārt par sasniegumiem humanitārajās un sociālajās zinātnēs.

## Atsauces

## Ārējās saites
The Kindergarten Teacher

***The Kindergarten Teacher*** ir 2018. gada ASV drāmas filma, kuras režisore un scenārija autore ir Sāra Kolangelo. Filmā galvenās lomas atveido Megija Jillenhola, Pārkers Sevaks, Anna Barišņikova, Roza Salazara, Maikls Černuss un Gaels Garsija Bernals. Filma ir tāda paša nosaukuma 2014. gada Izraēlas filmas rīmeiks.

Filma stāsta par bērnudārza audzinātāju, kura kļūst apsēsta ar savu audzēkni, uzskatot viņu par brīnumbērnu.

Filmas *The Kindergarten Teacher* pirmizrāde notika  Sandensas kinofestivālā. Filma saņēma pozitīvas kritiķu atsauksmes.

## Atsauces

## Ārējās saites
Londonas bulvāris

**"Londonas bulvāris"** () ir 2010. gada Apvienotās Karalistes krimināltrillera filma, kuras režisors un scenārija autors ir Viljams Monahans. Filmā galvenās lomas atveido Kolins Ferels, Kīra Naitlija, Deivids Tjūliss, Anna Frīla, Bens Čaplins un Rejs Vinstons. Filma balstīta uz Kena Bruena tāda paša nosaukuma 2001. gada romānu.

Filma stāsta par tikko no cietuma iznākušo Hariju Mičelu (Ferels), kurš sāk strādāt pie slavenas aktrises.

Filmas "Londonas bulvāris" pirmizrāde notika . Filma saņēma pārsvarā negatīvas kritiķu atsauksmes.

## Atsauces

## Ārējās saites
Kanāls (filma)

**"Kanāls"** () ir 1957. gada Polijas kara filma, kuras režisors ir Andžejs Vajda. Filmā galvenās lomas atveido Teresa Iževska, Tadeušs Jančars un Venčislavs Gliņskis. Filma balstīta uz Ježija Stefana Staviņska 1956. gada stāstu *Kanał*. "Kanāls" ir otrā filma Vajdas kara filmu triloģijā pēc filmas "Paaudze" (*Pokolenie*, 1956) un pirms filmas "Pelni un dimants" (1958).

Filmas notikumi risinās 1944. gadā Varšavas sacelšanās laikā un stāsta par grupu Tēvijas armijas kareivju, kas caur pilsētas kanalizāciju bēg no nacistu armijas.

Filma "Kanāls" saņēma īpašo Žūrijas balvu 1957. gada Kannu kinofestivālā.

## Atsauces

## Ārējās saites
Mīlestības daba

**"Mīlestības daba"** () ir 2023. gada Kanādas un Francijas romantiskā komēdijdrāmas filma, kuras režisore ir Monija Šukri. 2024. gada Cēzara balvu pasniegšanas ceremonijā filma saņēma Cēzara balvu kategorijā "Labākā ārzemju filma".

## Sižets
Sofija (Magalija Lepina-Blondo) ir filozofijas pasniedzēja universitātē, kura vada lekcijas par mīlestības un seksualitātes vēsturi. Viņa ir pārliecināta, ka desmit gadus ilgās, stabilās attiecības ar vīru Ksavjē (Fransiss Viljams Reoms), dodoties uz pasākumiem, dzerot dārgu vīnu un intelektuāļu lokā apspriežot jaunāko literatūru, ir viņas laime. Atjaunojot lauku vasarnīcu, viņa iepazīstas ar būvmeistaru Silvēnu (Pjērs Īvs Kardināls). Pavisam negaidīti šis vīra pretstats ar "zelta rokām" un proletariāta izcelsmi, liek pārvērtēt viņas uzskatus par jūtām.

## Lomās
* Magalija Lepina-Blondo kā Sofija
* Pjērs Īvs Kardināls kā Silvēns
* Fransiss Viljams Reoms kā Ksavjē
* Monija Šukri kā Fransuāza

## Atsauces

## Ārējās saites
Emīls Tīzenbergs

**Emīls Tīzenbergs** (; 1895—1981) bija latviešu izcelsmes čekists.

## Dzīvesgājums
Piedzimis 1895. gadā Frankendorfā. KK(b)P biedrs kopš 1918. gada. No 1920. gada strādāja Viskrievijas Ārkārtas komisijā (VĀK). 1932. gada 20. decembrī apbalvots ar VĀK—VPP goda nozīmi, no apbalvošanas pavēles redzams, ka viņš tobrīd bija AVPP Labošanas darbu nometņu (LDN) galvenās pārvaldes nodaļas priekšnieks. 1933. gada 22. augustā iecelts par Temņikovas LDN (Temlaga) priekšnieku, 1934. gada 25. decembrī — par Sviras LDN (Svirlaga) pr-ku. 1936. gada 8. oktobrī E. Tīzenbergam piešķirta valsts drošības vecākā leitnanta dienesta pakāpe. No 1937. gada 25. novembra līdz 1938. gada 14. septembrim bija apakšnodaļas priekšnieks PSRS Iekšlietu Tautas komisariāta LDN galvenās pārvaldes Mežu nodaļā. 1938. gada 14. septembrī atvaļināts no dienesta slimības dēļ.

Pēc Vācijas—PSRS kara sākuma atgriezies dienestā, iecelts par Ivdeļas LDN (Ivdeļlaga) Kulturāli audzinošās daļas priekšnieku. 1945. gada 10. decembrī apbalvots ar Sarkanā Karoga ordeni, tobrīd bija majora pakāpē. 1946. gada 12. novembrī apbalvots ar Ļeņina ordeni. Tajā laikā bija Latvijas PSR Iekšlietu ministrijas Bērnu bezuzraudzības novēršanas nodaļas priekšnieks. Kopš 1975. gada 1. oktobra — savienības nozīmes personālais pensionārs.

Nomiris 1981. gadā. Apglabāts Rīgas Meža kapos.

## Piederīgie
Tēvam Jurim Tīzenbergam bija 12 bērni.

Brālis Oļģerts Tīzenbergs, dzimis 1906. gadā, krājkases pārzinis Pleskavā, viņam bez tiesas piespriests (piesprieda PSRS IeTK un PSRS Ģenerālprokuratūras komisija) nāvessods, kas izpildīts 1938. gada 18. janvārī Ļeņingradā.

Māsa Elza Tīzenberga-Sloka, bijusi čekiste, strādāja PSRS Zemkopības Tautas komisariātā, precējusies ar Kārli Sloku, bijušo latviešu strēlnieku, veikala pārzini, kuram bez tiesas piespriests nāvessods, kas izpildīts 1938. gada 28. maijā Butovas poligonā. Elzas un Kārļa dēls Viktors Sloka, dzimis 1932. gadā, kļuva par konstruktoru slepenajā Padomju Savienības raķešu uzbrukuma brīdinājuma sistēmā.

## Atsauces
Braitona un Hova

**Braitona un Hova** () ir unitārā pašvaldība ar lielpilsētas statusu Anglijas dienvidos Lamanša krastā, ietilpst Austrumsaseksas ceremoniālajā grāfistē.Pašvaldības administrācija atrodas Hovā. No 18. gadsimta beigām līdz mūsdienām Braitona tiek uzskatīta par Anglijas prestižāko kūrortu.

## Vēsture
Braitona pirmoreiz minēta 1086. gadā Pastarās tiesas grāmatā kā *Bristelmestune*. 1514. gadā to nodedzināja franči. 18. gadsimta vidū ārsts Ričards Rasels (*Richard Russell*) sāka pielietot Braitonas jūras ūdeni ārstniecībā un gadsimta otrajā pusē Braitona kļuva par Anglijas slavenāko kūrortu. 1841. gadā pilsētu ar Londonu savienoja dzelzceļš, kas deva papildus impulsu pilsētas attīstībā.

Hova līdz 18. gadsimta beigām bija neliels ciems, bet sāka attīstīties no 19. gadsimta sākuma līdz ar kaimiņos esošās Braitonas attīstību. 1889. gadā Hova kļuva par patstāvīgu municipalitāti.

Unitārā pašvaldība tagadējās robežās izveidota 1997. gadā, apvienojot Braitonas un Hovas nemetropoles distriktus; Braitona līdz 1974. gada reformai bija grāfistes boro, bet Hova — municipālais boro. 2001. gada 31. janvārī sakarā ar Tūkstošgades svinībām Braitonai un Hovai piešķīra lielpilsētas statusu.

## Administrācija
Unitārās pašvaldības teritoriju veido ārpuspagastu teritorija (*unparished area*), ko tieši pārvalda lielpilsētas padome, un kas iekļauj Braitonas ( iedzīvotāji) un Hovas () kūrortpilsētas, kā arī 1996. gadā patstāvīgā pagastā izdalītā Rotingdīna.

## Atsauces

## Ārējās saites
Vācu Austrijas Republika

**Vācu Austrijas Republika** (, arī *Republik Deutsch-Österreich*) bija neatzīta valsts mūsdienu Austrijas un daļā Čehijas, Itālijas un Slovēnijas teritorias, kas tika izveidota pēc Pirmā pasaules kara etnisko vāciešu un Vācu vācvalodīgo apdzīvotos apgabalos ar plāniem par iespējamo apvienošanos ar Vāciju. Teritorija bija 118 311 km² liela un to apdzīvoja 10,4 miljoni iedzīvotāju.

Tomēr realitātē tās faktiskās robežas bija Donavas un Alpu provinces, kas bija Cisleitānijas kodols. Lielu daļu tās *de iure* teritorijas *de facto* pārvaldīja jaunizveidotā Čehoslovākija, un tā par tās daļu tika starptautiski atzīta.

Mēģinājumi izveidot Vācu Austriju šādos apstākļos galu galā bija neveiksmīgi, jo īpaši tāpēc, ka apvienošanās ar Vāciju tika aizliegta Versaļas līgumā un jaunā Pirmā Austrijas republika tika izveidota 1920. gadā.
Anglijas unitārās pašvaldības

thumb|350px|Anglijas unitārās pašvaldības
**Unitārās pašvaldības** () ir Anglijas viens no 1. pakāpes administratīvā iedalījuma veidiem. Šīs pašvaldības apvieno nemetropoles grāfistu padomju un nemetropoles distriktu padomju funkcijas. Anglijā ir 62 unitārās pašvaldības, 56 no kurām ir grāfistu līmeņa pašvaldības. Unitārās pašvaldības organizētas saskaņā ar 1992. gada Vietējo pašvaldību aktu un pirmās no tām izveidotas 1995.—1996. gadā.

## Funkcijas
Unitārās pašvaldības apvieno pilnvaras un funkcijas, kuras parasti atsevišķi nodrošina nemetropoļu grāfistu un nemetropoļu distriktu padomes. Šīs funkcijas ir dzīvojamā fonda, atkritumu apsaimniekošana, atkritumu savākšana, pašvaldības nodokļu iekasēšana, izglītība, bibliotēkas, sociālie pakalpojumi, transports, plānošana, patērētāju aizsardzība, licencēšana, kapsētas un krematorijas.

## Unitārās pašvaldības

**Piezīme**

## Skatīt arī
* Anglijas ceremoniālās grāfistes
* Anglijas metropoles grāfistes
* Anglijas metropoles boro
* Londonas boro

## Atsauces

## Ārējās saites
Vēja vārds

**Vēja vārds** () ir amerikāņu rakstnieka Patrika Rotfusa fantāzijas romāns. Tā ir pirmā grāmata sērijā "Karaļkāvēja hronikas", tā tika izdota 2007. gada 27. martā. Pēc izdošanas grāmata kļuva par bestselleru, saņēma vairākas literārās balvas un ir tulkota vairāk nekā divdesmit pasaules valodās.

Latviešu valodā tika izdota 2013. gadā. Grāmatu no angļu valodas tulkoja Zane Rozenberga.

## Rakstīšanas gaita
Rotfuss sarakstīja "Vēja vārdu", kamēr strādāja pie sava bakalaura grāda. Grāmatas pamatā ir ideja veidot pilnīgi jauna veida grāmatu bez vispārīgām fantāzijas īpašībām.

Grāmatas turpinājums "Vieda vīra bailes" tika izdotas 2011. gada 1. martā angļu valodā (tulkojums izdots 2015. gadā).

## Sižets
Romāns ir jaunu zēnu, vēlāk vīrieti, vārdā Kvouts, kuram ir gan dāvanas mūzikā un maģijā, gan problemātisks raksturs. Viņš ir uzaudzis ceļojošu aktieru trupā, noslēpumainā traģēdijā zaudējis vecākus, iemācījies izdzīvot ielu noziedzības pasaulē un par spīti pilnīgai nabadzībai iestājies prestižākajā maģijas universitātē. Kvouts neatlaidīgi kaut ko meklē — vai tikai piedzīvojumus, vai tikai atriebību savu vecāku slepkavām, vai tikai mīlestību, slavu un varu?

## Atsauces
Žilonna Gigonā

**Žilonna Gigonā** (; dzimusi ) ir franču biatloniste.

Viņas vecākais brālis Antonēns Gigonā arī ir biatlonists.

## Karjera
17 gadu vecumā piedalījās 2016. gada ziemas jaunatnes olimpiskajās spēlēs Lillehammerē. Sprintā ieņēma 8. vietu, iedzīšanā finišēja 13. vietā, startēja arī jauktajā stafetē, kurā Francijas komanda ieņēma 4. vietu. Nākamajos trīs gados regulāri piedalījās IBU kausā junioriem. Trīs reizes piedalījās Eiropas čempionātā junioriem, 2019. gadā Šūšēnā izcīnīja sudraba medaļu sprintā. Tomēr viņa nekad nespēja iekļūt Francijas izlases sastāvā Pasaules junioru čempionātā.

2019.—2020. gada sezonā sāka piedalīties pieaugušo sacensībās IBU kausā. Savā pirmajā sezonā viņa sasniedza 14. vietu IBU kausa kopvērtējumā. 2020. gadā pirmo reizi piedalījās Eiropas čempionātā, kas norisinājās Raubičos. Labāko rezultātu sasniedza iedzīšanā — 27. vietu. 2022. gada decembra beigās Ridnaunā distancē ar kopēju startu Ž. Gigonā pirmo reizi uzvarēja IBU kausa posmā. 2023. gada Eiropas čempionātā Lencerheidē viņa izcīnīja bronzu iedzīšanā. 2022.—2023. gada sezonu noslēdza 2. vietā IBU kausa kopvērtejumā.

Pasaules kausa sacensībās debitēja  Holmenkollenē ar 59. vietu sprintā. Pirmos punktus Pasaules kausa ieskaitē ieguva 2023. gada decembrī Estešundā, ieņemot 8. vietu sprintā. Pēc nedēļas sezonas otrajā posmā Hohfilcenē pirmo reizi tika iekļauta Francijas komandas sastāvā stafetē un ar trešo vietu izcīnīja pirmo pjedestālu Pasaules kausā komandu sacensībās. Pasaules čempionātā pirmo reizi piedalījās 2024. gadā Nove Mesto, startēja tikai 15 km individuālajā distancē un ieņēma 32. vietu. 2023.—2024. gada sezonas pēdējā Pasaules kausa posmā Kenmorā iedzīšanā izcīnīja piekto vietu, sasniedzot karjeras labāko individuālo rezultātu. Nākamajā dienā distancē ar kopēju startu to uzlabojoja, finišējot trešajā vietā un līdz ar to izcīnot pirmo pjedestālu karjerā.

2026. gada Eiropas čempionātā Šūšēnā izcīnīja trīs zelta medaļas: sprintā, iedzīšanā un stafetē.

## Karjeras rezultāti
### Pasaules čempionāts

### Pasaules kausa kopvērtējums

## Atsauces

## Ārējās saites
Somijas zviedri

**Somijas zviedri** (, ) ir zviedru izcelsmes Somijas iedzīvotāji, kuriem dzimtā ir zviedru valodā. Zviedri ir viena no Skandināvijas subetniskām grupām un dzīvo galvenokārt valsts piekrastes reģionos, Botnijas līča un Somu līča piekrastē.

Tā ir valsts lielākā lingvistiskā minoritāte, kuras tiesības ir oficiāli nostiprinātas Somijas konstitūcijā. Zviedru valoda ir dzimtā valoda 290 000 Somijas iedzīvotāju (5,36 % valsts iedzīvotāju 2012. gadā), tostarp tā ir absolūti dominējošā valoda autonomajās Ālandu salās. Zviedru valoda ir otrā valsts valoda Somijā, valsts finansē izglītību zviedru valodā līdz pat augstākajai izglītībai, taču ne visur, bet tikai dažos valsts reģionos. Tomēr ilgtermiņā ir vērojama stabila tendence samazināties zviedru valodā runājošo skaitam Somijā un samazināties zviedru valodas nozīme Somijā. Vienīgais izņēmums ir autonomās un vienvalodīgās Ālandu salas, lai gan tur dzīvo tikai 10 % zviedru valodā runājošo iedzīvotāju.

## Politika
No 1906. gada Somijā darbojas liberāli centriska Somijas zviedru tautas partija, kas pārstāv zviedru etniskās minoritātes intereses.

## Ārējās saites
Krievijas un Baltkrievijas Apvienotā valsts

thumb|Krievijas un Baltkrievijas Apvienotās valsts karte
**Krievijas un Baltkrievijas Apvienotā valsts,** oficiāli **Apvienotā valsts** (, ) ir Krievijas un Baltkrievijas pārvalstiska savienība ar vienotu politisko, ekonomisko, militāro, muitas, valūtas, tiesisko, humanitāro, tirgus un kultūras telpu.

Jau 1991. gadā PSRS prezidents Mihails Gorbačovs Novoogarevas procesa laikā ierosināja izveidot Suverēnu valstu savienību kā konfederālu valsti, kas arī netika īstenota.
thumb|Līguma par Krievijas un Baltkrievijas savienības izveidi parakstīšanas ceremonija Kremlī
Baltkrievijas Republikas un Krievijas Federācijas tuvināšanās pēc 5 gadiem par prioritāro mērķi izvirzīja padomju laikā pastāvošo ekonomisko sakaru atjaunošanu, kad lielie Baltkrievijas PSR uzņēmumi, kas orientēti uz eksportu, nodarbojās ar produkcijas montāžu no visā PSRS ražotām sastāvdaļām, un Krievija bija ne tikai Baltkrievijas rūpniecības sastāvdaļu un izejvielu avots, bet arī galvenais noieta tirgus. Lozungu par tuvināšanos ar Krieviju izvirzīja Aleksandrs Lukašenko savas prezidenta vēlēšanu kampaņas laikā 1994. gada jūlijā. Pēc kļūšanas par valsts vadītāju viņš izmantoja šo tēmu, lai iegūtu politiskās un ekonomiskās priekšrocības no Krievijas. Vienlaikus savienības valsts veidošanos 90. gados kavēja politiskie un ekonomiskie procesi abu valstu iekšienē.

1995. gada 6. janvārī tika parakstīts līgums par muitas savienību, bet 1995. gada 21. februārī tika parakstīts līgums par draudzību, labām kaimiņattiecībām un sadarbību uz 10 gadiem. Integrācijas virzība sākās pēc 1995. gada. 90. gadu otrajā pusē tika parakstīti starpvalstu dokumenti:

* 1996. gads — "Līgums par Baltkrievijas un Krievijas kopienas izveidi";
* 1997. gadā — "Līgums par Baltkrievijas un Krievijas savienību";
* 1998. gadā — "Deklarācija par Baltkrievijas Republikas un Krievijas Federācijas turpmāku vienotību";
* 1999. gads — "Līgums par savienības valsts izveidošanu". Līgums stājās spēkā 2000. gada 26. janvārī, kad to ratificēja abu valstu parlamenti.
2008. gada 17. oktobrī Abhāzijas un Dienvidosetijas parlamentiem tika piešķirts pastāvīgo novērotāju statuss Apvienotās valsts Parlamentārajā asamblejā.

## Ārējās saites
Vieda vīra bailes

**Vieda vīra bailes** () ir amerikāņu rakstnieka Patrika Rotfusa fantāzijas romāns. Tā ir otrā grāmata sērijā "Karaļkāvēja hronikas", tā tika izdota 2011. gada 1. martā.

Latviešu valodā tika izdota 2015. gadā. Grāmatu no angļu valodas tulkojusi Zane Rozenberga.

## Sižets
Grāmata vēsta par notikumiem, kuri saasina Kvouta konfliktu ar nozīmīgu aristokrātijas pārstāvi un piespiež viņu uz laiku atstāt Universitāti, lai meklētu laimi citās zemēs. Palicis viens, bez naudas un pajumtes, Kvouts aizceļo uz Vintasu, kur drīz tiek ierauts galma intrigās. Cenzdamies iemantot varena augstmaņa labvēlību, Kvouts atklāj sazvērestības mēģinājumu, nonāk sadursmē ar sāncensi maģijas mākslā un vada algotņu grupu uz tālām savvaļas zemēm, kur tiem jāatšķetina mīkla un jāuzzina, kas uzglūn ceļotājiem uz Karaļa lielceļa.

Visu šo laiku Kvouts meklē atbildes, pūloties atklāt patiesību par noslēpumaino Amiru, čandriāniem un savu vecāku nāvi. Notikumu gaitā Kvouts nokļūst leģendāro ademu karotāju tiesas krustugunīs, ir spiests aizstāvēt Edema Rū cilts godu un aizceļo uz Fae valstību. Tur viņš sastop Felurianu – feju pasaules sievieti, kurai nespēj pretoties neviens vīrietis un no kuras neviens cilvēks nav aizgājis dzīvs... Kvouts ir pirmais.

## Atsauces
Aibė

***Aibė*** jeb **Aibe** ir Lietuvas mazumtirdzniecības tīkla uzņēmumu grupa, kas darbojas Lietuvā kopš 1999. gada un Latvijā kopš 2002. gada. Tā ir 6. lielākā Lietuvas kapitālsabiedrība un viens no lielākajiem darba devējiem Latvijā.

*Aibė* tika dibināta 1999. gadā. Šobrīd Lietuvā un Latvijā kopā ir 1424 veikali.

2023. gadā *Aibė* tika apsūdzēta par Krievijas un Baltkrievijas produktu pārdošanu veikalos.

2023. gadā *Aibė* atvēra savu pirmo māju ēku, mājas remonta un labiekārtošanas veikalu.

## Vēsture
1999. gadā tika atvērts pirmais *Aibė* lielveikals Lietuvā.

2011. gadā *Aibė* mainīja interjera stilu.

2002. gadā *Aibė* paplašinājās uz Latviju.

2022. gadā Lietuvas un Latvijas veikalu kopējais apgrozījums sasniedza 700 miljonus eiro.

## Atsauces

## Ārējās saites
* Aibė Lietuva mājas lapa
* Aibė Latvija mājas lapa
The Negotiator

***The Negotiator*** ir 1998. gada ASV spraiga sižeta trillera filma, kuras režisors ir F. Gērijs Grejs. Filmā galvenās lomas atveido Semjuels Džeksons, Kevins Speisijs, Deivids Morss, Rons Rifkins, Džons Spensers un Džeitī Volšs.

Filma stāsta par policijas sarunu vedēju, kurš saņem gūstā ķīlniekus, lai pierādītu savu nevainību korupcijā un slepkavībā.

Filmas *The Negotiator* pirmizrāde notika  un to izplatīja *[[Warner Bros. Pictures]]*. Filma saņēma galvenokārt pozitīvas kritiķu atsauksmes un nopelnīja 88 miljonus ASV dolāru pie 43,5 miljonu budžeta. Tīmekļa vietnē *[[Rotten Tomatoes]]* filmai ir 74% vērtējums.

## Atsauces

## Ārējās saites
Dīdra Ērvina

**Dīdra Ērvina** (; dzimusi ) ir amerikāņu biatloniste.

## Karjera
Pirmās starptautiskās sacensības Ērvinas karjerā bija 2018. gada Eiropas atklātais čempionāts Ridnaunā, turpinājumā startēja IBU kausā. Pasaules kausa sacensībās debitēja  Hohfilcenē, piedaloties stafetē. Viņai tika uzticēts veikt pēdējo posmu, bet jau šaušanā guļus Ērvina nopelnīja soda apli un finišēja 13. vietā. 2018.—2019. gada sezonā piedalījās vēl vienā stafetē Rūpoldingas posmā. Pēc gada Rūpoldingā pirmo reizi Pasaules kausā startēja individuāli, sprintā ieņemot 79. vietu.

2020.—2021. gada sezonā jau regulāri startēja Pasaules kausā. Pasaules čempionātā pirmo reizi piedalījās 2021. gadā Pokļukā. Sprintā un iedzīšanā nespēja iekļūt labāko 40 vidū, bet stafetē ieņēma 13. vietu.

Pirmos punktus Pasaules kausa ieskaitē ieguva 2021.—2022. gada sezonas otrajā posmā Estešundā ar 38. vietu sprintā. Viņa tika iekļauta ASV izlases sastāvā startam  Pekinā, kur labāko rezultātu sasniedza 15 km individuālajā distancē, izcīnot 7. vietu. 2023. gada Pasaules čempionātā Oberhofā labākais rezultāts arī tika sasniegts 15 km individuālajā distancē — 20. vieta. Pēc gada, kad Pasaules čempionāts risinājās Nove Mesto, 15 km distancē ieņēma 11. vietu. Startēja arī visās stafetēs. 1+1 jauktajā stafetē kopā ar Kempbelu Raitu izcīnīja 7. vietu, kas bija augstākais rezultāts ASV komandai šīs disciplīnas vēsturē.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Deivids Morss

**Deivids Boudičs Morss** (; dzimis ) ir amerikāņu aktieris.

Kļuvis pazīstams ar lomu televīzijas seriālā *[[St. Elsewhere]]* (1982—1988). Atveidojis lomas arī tādās filmās kā *[[The Indian Runner]]* (1991), "Labais dēls" (1993), "12 pērtiķi" (1995), *[[The Crossing Guard]]* (1995), "Ilgais atvadu skūpsts" (*The Long Kiss Goodnight*, 1996), "Ārkārtas rīcība" (*Extreme Measures*, 1996), "Klints" (*The Rock*, 1996), "Kontakts" (1997), *[[The Negotiator]]* (1998), "Zaļā jūdze" (1999), "Dejotāja tumsā" (2000), "Dzīvības pierādījums" (*Proof of Life*, 2001), "Sirds Atlantijā" (2001), "Tas notika ielejā" (2005), "16 kvartāli" (*16 Blocks*, 2006), "Paranoja" (2007), "Pasažieri" (2008), "Sapieris" (2008), "Timotija Grīna savādā dzīve" (*The Odd Life of Timothy Green*, 2012), "Ragi" (*Horns*, 2013), "Pasaules karš Z" (2013) un "Satricinājums" (*Concussion*, 2015).

2006. gadā Morsu nominēja ''Emmy'' balvai par lomu seriālā "Doktors Hauss". Nominēts arī par lomu miniseriālā *[[John Adams (miniseriāls)|John Adams]]* (2008). Piedalījies arī seriālos *[[Treme]]* (2010—2013), *[[Escape at Dannemora]]* (2018) un *[[The Chair]]* (2021).

## Ārējās saites